b'\n_START_ARTICLE_\nDu\xc5\xa1ikova skupina\n_START_SECTION_\nFizikalne lastnosti\n_START_PARAGRAPH_\nV du\xc5\xa1ikovi skupini elementov sta dve nekovini, dve polkovini, kovina in sinteti\xc4\x8dni element, ki je verjetno kovina. Vsi elementi razen du\xc5\xa1ika, so pri sobni temperaturi trdne snovi. Du\xc5\xa1ik in bizmut se po svojih fizikalnih lastnostih mo\xc4\x8dno razlikujeta od ostalih elementov in nekako ne spadata v to skupino: du\xc5\xa1ik je pri standardnih pogojih brezbarven plin, medtem ko je bizmut ro\xc5\xbenata kovina.\n_START_SECTION_\nKemijske lastnosti\n_START_PARAGRAPH_\nElementi so znani po svoji stabilnosti v spojinah, ker lahko tvorijo dvojne in trojne kovalentne vezi. Zaradi teh lastnosti so elementi potencialno toksi\xc4\x8dni, kar je opazno predvsem pri fosforju, arzenu in antimonu. Kadar ti elementi reagirajo z razli\xc4\x8dnimi snovmi v \xc4\x8dlove\xc5\xa1kem organizmu, tvorijo mo\xc4\x8dne proste radikale, ki jih jetra te\xc5\xbeko presnovijo in se zato v njih akumulirajo. Elementarni du\xc5\xa1ik in bizmut tvorita ve\xc4\x8datomne molekule z mo\xc4\x8dnimi vezmi, ki zmanj\xc5\xa1ujejo njuno reaktivnost in s tem tudi toksi\xc4\x8dnost. Du\xc5\xa1ik se zaradi svoje nereaktivnosti celo uporablja za ustvarjanje inertne atmosfere v primerih, ko so argon ali drugi \xc5\xbelahtni plini za to predragi.'